kardosdrur/scandi-wiki huggingface dataset:
Hønsehus

Et hønsehus er en bygning til høns. Det kan være alt fra et lille skur til større staldanlæg. Hønsehusene lå i det gamle landbrugssamfund ved en hønsegård, men kan i nyere storlandbrug ligge alene. Hos hobbyhønseavlere kan det være et selvbygget hønsehus, et fabriksfremstillet hønsehus eller en lille stald eller garage, som er ombygget til formålet. Indvendig kan der være redekasser til æglægningen og til rugehøns.

Hønsehuset beskytter hønsene mod vinterkulde og sne samt mod angreb fra mindre rovpattedyr. Huset er normalt udstyret med en luge og en hønsestige til hønsegården og et indhegnet udendørs område, hvor hønsene kan være de lyse timer og selv finde føde i jordbunden. Gulvene hønsehuset er ofte strøet med et løst materiale som halm eller træflis for at klare hønsegødningen. En korrekt ventilation af hønsehuset er afgørende for hønsenes sundhed og velvære. En del hønseejere installerer en automatisk åbne/lukke lem i deres hønsehus, der indstilles til automatisk at åbne om morgenen og lukke om aftenen, men det er nødvendigt med et dagligt tilsyn.

I nutiden kan et hønsehus også være en fabriksbygning med en specialiseret produktion af æg eller kyllinger. Fritgående høns findes nu kun i mindre landbrug, hvor æggene er til eget forbrug eller sælges som landæg eller som økologiske æg.

Loven siger, at en høne skal have mindst 0,075 m². En tommelfingerregel er 0,5 m² per høne i hønsehuset, dertil cirka 2-3 kvm per høne i hønsegården. Mange hønsebrugere har et lille hønsehus til nye høns, så de ikke sættes direkte ind i den etablerede flok.

Antallet af hønsehuse i byerne i de velhavende lande er steget. Denne vækst har ført til et behov for fabriksfremstillede hobbyhønsegårde. Flere byer har efterhånden regler, der regulerer hønsehold i baghaven. Det kan f.eks. være regler om forbud mod at have haner, og om at høner skal holdes mindst tyve meter væk fra boliger, skoler og kirker.

Eksterne henvisninger og kilder 

 www.bolius.dk/hoensehus-i-haven

Landbrugsbygninger
Landbrugshistorie
Auditorium (flertydig)

Auditorium kan henvise til flere artikler:

 Auditorium − et lokale
 Auditorium (pladeselskab) − et dansk pladeselskab
 Auditorium (computerspil) – et computerspil udviklet af Cipher Prime
Allodyni

Allodyni, som betyder "(en) anden smerte", er en overdrevet reaktion på ellers ikke-skadelige stimuli og kan være enten statiske eller mekaniske. Allodyni kan ramme andre områder som ikke er stimulerede. 

For eksempel kan en person med allodyni opfatte en lille pres eller bevægelse af tøj over huden som smertefuldt, hvorimod en "normal" person ikke vil føle nogen smerte. 

Der findes forskellige slags allodyni:

 Mekanisk allodyni – Smerte fra let berøring af huden i området omkring den beskadigede nerve.
 Termisk allodyni – Smerte fra normalt milde hudtemperaturer i det berørte område.

Sygdomme
Canterbury Scene

Canterbury Scene (eller Canterbury Sound) er et begreb som bliver brugt til at beskrive en gruppe progressive rockmusikere som holdt til omkring byen Canterbury, Kent, England i de sene 1960'ere og tidlige 1970'ere.

Rødder 
Musikerne var ikke forbundet af særlig stærke musiske ligheder, men en vist lunefuldhed,  anstrøg af psykedelia og en brug af improvisation afledt fra jazz er meget ofte elementer i deres værker.

Scenen havde sine rødder i Wilde Flowers, et band fra 1964 som, på forskellige tidspunkter, var hjem for nogle af stifterne af både Soft Machine og Caravan, som så 'ydede' musikere til flere senere bands.

Tilblivelsen af Canterbury Sound kan delvist spores tilbage til 1960, da den australske beatnik Daevid Allen var logerende i Robert Wyatts forældres gæstehus i Lydden, 16 kilometer syd for Canterbury. Allen medbragte en stor samling jazzplader, en fremmed livsstil og jazztrommeslageren George Niedorf, som senere lærte Wyatt at spille trommer.

I 1963 dannede Wyatt, Allen og Hugh Hopper Daevid Allen Trio (i London) som senere blev til Wilde Flowers, da Allen tog til France.

Canterbury Scene er også kendt for at have nogle musikere, som konstant cirkulerer mellem forskellige Canterbury-baserede bands. Richard Sinclair, for eksempel, har både været med i Wilde Flowers, Camel, Caravan, og Hatfield and the North. Robert Wyatt har spillet i Wilde Flowers, Soft Machine, Matching Mole og har også arbejdet som solokunstner.

Bands og musikere 
 Kevin Ayers
 Camel
 Caravan
 Comus
 Delivery
 Egg
 Gilgamesh
 Gong
 Daevid Allen
 Steve Hillage
 Hatfield and the North
 Henry Cow
 Lindsay Cooper
 Chris Cutler
 Fred Frith
 John Greaves
 Tim Hodgkinson
 Matching Mole
 National Health
 Quiet Sun
 Short Wave
 Soft Machine
 Hugh Hopper
 Wilde Flowers
 Robert Wyatt

Pladeselskaber 
...med Canterbury Scene udgivelser
 Burning Shed Records – www.burningshed.com
 Cuneiform Records
 Recommended Records
 Virgin Records
 Caroline Records
 Harvest Records (et imprint af EMI)
 Vertigo Records
 Voiceprint Records

Eksterne links 
 Collapso – Canterbury Music Family Tree  
 Calyx: The Canterbury Website  
 www.progarchives.com  
 Progressive Rock Forum – Melo's Prog Bazaar 
 Facelift Magazine 

Musik fra England
Restless

"Restless" er den første single fra det hollandske band Within Temptation

Sange 
 Restless (Single Mix) – 4:42
 Pearls of Light – 5:38 
 Restless (Orchestral Remix) – 5:14

Within Temptation-singler
Singler fra 1997
Our Farewell

Our Farewell er den fjerde single fra det hollandske band Within Temptation fra deres album Mother Earth (2000)

Nummeret er også inkluderet på kompilationsalbummmet The Celtic Circle (2003).

Sange 
 Our Farewell (Studio Version) – 3:55
 Dark Wings – 4:18
 Our Farewell (Album Version) – 5:18
 Our Farewell (Acoustic Version) – 5:19

Eksterne henvisninger 

Within Temptation-singler
Singler fra 2001
TGRT

TGRT (tyrkisk: Türkiye Gazetesi Radyo ve Televizyonu) er en tyrkisk tv-kanal, ejet af Ihlas Media. Kanalen blev i juli 2006, købt af mediemogulen Rupert Murdoch, som ejer FOX og Sky TV i Storbritannien.

Tv-kanaler
Almindelig ært

 
Almindelig ært (Pisum sativum) er en 30-100 centimeter lang, klatrende urt, der dyrkes for sine umodne frø, kaldet ærter.

Beskrivelse 
Almindelig ært er en opstigende eller klatrende urt med glat stængel og ligefinnede blade. Småbladene er ovale eller elliptiske med en endestillet klatretråd (i visse tilfælde omdannes alle småblade til klatretråde). Blomstrer i juni-juli med hvide eller svagt lyserøde blomster i bladhjørnerne. Frugterne er bælge med flere frø, ærter.

Planten har en kraftig og dybtgående rod. Den er afhængig af samliv med én eller flere knoldbakterier, som gør den selvforsynede med kvælstof.

Højde x bredde og årlig tilvækst: 0,75 x 0,25 m (75 x 25 cm/år).

Anvendelse 
Planten har været kendt og dyrket i mange tusinde år, bl.a. er der i Schweiz fundet ærtefrø under hustomter, der er mere end 5.000 år gamle. De tidligste fund af ærter i Danmark dateres til bronzealderen (cirka 1800-1500 f.Kr.). Ved begyndelsen af vor tidsregning dyrkedes der ærter på små markstykker i Nordjylland. Det drejer sig i disse tilfælde om anvendelse af de modne, tørre ærter. Det er noget usikkert, hvornår man fandt på at spise de umodne, grønne ærter, men det vides med sikkerhed, at man solgte grønne ærter i København på Kong Hans' tid (1455-1513).

Oprindelseområdet for almindelig ært er det østlige middelhavsområde, Tyrkiet, Irak og Iran (se frugtbare halvmåne).

Underarter 
De vigtigste underarter er:
 Lilla "Blauwschokker" (Pisum sativum convar).
 Markært (Pisum sativum convar. speciosum).
 Marvært (Pisum sativum convar. medullare).
 Skalært (Pisum sativum convar. sativum).
 Sukkerært (Pisum sativum convar. axiphium).

Se også 
 Ært (grønsag).

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Nytteplanter fra Europa
Symbioser
Bælgfrugter
Ært
Ært (grønsag)

Ærter er de umodne frø af planten Almindelig Ært. Det er vigtigt, at ærter til konsum høstes på det rigtige tidspunkt. Plukkes de for tidligt, er bælgene ikke fyldt op, og høstes de et par dage for sent, er ærterne blevet hårde og melede. De almindeligst dyrkede ærter til friskkonsum er marværterne, som er kendetegnede ved at have store bløde frø (ærter), som er omsluttede af bælg med sej hinde. 

Efterhånden er to andre typer ærter, sukkerærten og slikærten, blevet ret populære. Det er de såkaldte "mange tout"-ærter, som på fransk betyder, at alt kan spises. Sukkerærter forveksles ofte med slikærter. Både sukkerærter og slikærter mangler den seje hinde, som almindelige marværter har. Derfor kan hele bælgen spises. Sukkerærterne er fladbælgede og høstes før ærterne svulmer. Slikærter er rundbælgede med kødfulde tykke bælgvægge og plukkes først, når bælgen er fyldt. 

I dag dyrkes der grønne ærter i alle verdensdele med USA og UK som de største producenter. Danmark har i dag en stor produktion af grønne ærter til konserves og er sammen med det øvrige Skandinavien verdensberømte for den gode kvalitet. Dette skyldes især det relativt kølige sommerklima, som er ideelt til ærtedyrkning.

Ærtetyper

Russiske ærter 

Kendetegn: Grønne ærter, der er tørrede.

Anvendelse: Supper og puré.

Gule ærter 

Kendetegn: Gule ærter er de modne og tørrede frø fra specielle ærtesorter. Flækærter er halve gule ærter.

Anvendelse: Til gule ærter med flæsk. Gule ærter skal stå i blød, inden de koges.

Sukkerærter 

Kendetegn: Slikærter har tykke bælge og små frø, hele ærten kan anvendes da der ikke er nogen hinde indvendig i bælgen. Ses mest i juli-august.

Grønne ærter 

Kendetegn: Det er kun de umodne frø, der anvendes, da ærtebælgen har en sej hinde indvendig. Ærter skal være lysegrønne, runde og saftfyldte. Hvis ærterne bliver for gamle, bliver de kantede og melede. Sæsonen er juli til august. Ærterne importeres til Danmark.

Anvendelse: Dampede, i supper og egnsretter.

Bælgfrugter
Nytteplanter fra Europa
Running Up That Hill (Within Temptation-single)

Running Up That Hill er syvende single fra det hollandske band Within Temptation. Sangen "Running Up That Hill" er en genindspilling af en single fra Kate Bush med samme navn.

Singlen er tillige udgivet i en version med en DVD inkluderet.

Sange 
 Running Up That Hill – 3:58
 Running Up That Hill (Live At Edison's, Amsterdam) – 4:01
 Deceiver of Fools (Live At Lowlands) – 7:40
 Caged(Live At Lowlands) – 5:52
 Never-Ending Story (Live At Lowlands) – 4:22

Sange - DVD-version 
 Running Up That Hill – 4:00
 Running Up That Hill (Live @ Edison's, Amsterdam) – 4:00
 Mother Earth (Recording Radio 2 – Metropole Orchestra) – 3:31

DVD 
 Running Up That Hill Video
 Running Up That Hill Live @ Edison's, Amsterdam
 Making of The Video Running Up That Hill
 Backstage Tour Report Of The European Tour 2003
 Photo Gallery Running Up That Hill

Within Temptation-singler
Singler fra 2003
Memories (single)

Memories er den 11. single-udgivelse fra hollandske Within Temptation.

Singlen blev tillige udgivet i en version med en DVD.

Sange 
 Memories (Single Version) – 3:28
 Destroyed (Unreleased Demo Track) – 4:54
 Aquarius (Orchestral Version) – 4:46
 A Dangerous Mind (Live @ Bataclan, Paris 2004) – 4:08
 Memories (Live @ Bataclan, Paris 2004) – 4:01

Supplerende track på versionen med DVD:

DVD 
 A Dangerous Mind – Live @ Bataclan, Paris 2004
 Memories – Live @ Bataclan, Paris 2004
 Backstage In Paris

Within Temptation-singler
Angels (Single)

"Angels" er den 13. single-udgivelse fra hollandske Within Temptation. Den udkom d. 13. juni 2005 og var taget fra deres album The Silent Force, der var udkommet i efteråret 2004.

Spor 
 "Angels" (Full Length Version) – 4:02
 "Say My Name" (Unreleased Bonus Track) – 4:05
 "Forsaken" (Live In 013, Tilburg) – 4:54
 "The Promise" (Live In 013, Tilburg) – 7:59
 "Angels" (Live In 013, Tilburg) – 4:12

Singlen blev senere udgivet tillige med en DVD med følgende tracks

DVD 
 "The Promise" (Live In 013, Tilburg And Paradiso, Amsterdam) – 7:59
 "Angels" (Live In 013, Tilburg And Paradiso, Amsterdam) – 4:12
 "Forsaken" (Live In 013, Tilburg And Paradiso, Amsterdam) – 4:54
 "Angels" – Video CLip 4:02
 "Within Temptation In Dubai"

Hitlister

Referencer 

Singler fra 2005
Within Temptation-singler
Hævemiddel

Hævemiddel er en samlebetegnelse for ingredienser, der tilsættes bagværk med det formål at få bagværket til at vokse og blive mere luftigt. Fugt, varme eller syrlige omgivelser får hævemidlet til at producere gas (ofte kuldioxid, CO2), som bliver fanget inde i dejen som luftbobler. Når brødet eller kagen er færdigbagt, har dejen "sat sig" rundt om luftboblerne, og de udgør hulrum (luftlommer) i bagværket, som får en tekstur, der minder om en svamp.

Det fagtekniske ord for den del af brødet, hvor hævemidlet har ført til hævning, er krumme, den del, der ligger undenfor, skorpe.
Luftboblerne er porer, der udgør en poring.

Der findes forskellige hævemidler:
 Gær
 Surdej
 Bagepulver
 Natron
 Hjortetaksalt
 Potaske
 Piskede æggehvider
 Honning-salt-hævning (anvendes blandt andet i det nordjyske bageri Aurion, der arbejder efter Rudolf Steiners biodynamiske principper)
 Bageferment (anvendes også af Aurion)

Referencer
Nødebohuse

Nødebohuse er en bebyggelse ved kysten mellem Kikhavn og Hald i Torup Sogn i Halsnæs Kommune i Nordsjælland.

De ældste huse dateres tilbage til begyndelsen af 1800-tallet og bestod af enkelte fiskerhuse og et skrædderhus. Ved højvande og specielt stormflod var engene oversvømmede helt ind til den nuværende jernbane, og bebyggelsen var derfor adskilt mod Galgebjerg Bakke og Kikhavn.

Den seneste oversvømmelse fandt sted i 1921 og førte til, at markerne på engene blev ødelagt. Bønderne, der fik deres jorde ødelagt, besluttede at opføre et dige langs stranden for at beskytte mod nye stormfloder.

Lokaliteter i Halsnæs Kommune
Bagepulver

Bagepulver er et hævemiddel, der benyttes i bagværk. Bagepulver består af natron (natriumhydrogenkarbonat, NaHCO3), en syre og noget stivelse. Stivelsen kan f.eks. være af majs eller kartofler, og er tilsat for at holde bagepulveret tørt. Når bagepulveret kommer i forbindelse med vand reagerer syren med natriumhydrogenkarbonat og der dannes kuldioxid (CO2), som fanges i dejen og danner lufthuller.

Bagepulver virker hurtigere og mere effektivt end natron, fordi det indeholder syre. Man kan se forskellen ved at tilsætte en skefuld bagepulver og en skefuld natron til hvert sit glas vand; i samme øjeblik pulveret tilsættes bruser vandet med bagepulver kraftigt. Dette skyldes frigivelsen af CO2. I vandet med natron sker denne frigivelse meget langsommere.

Når man bager med bagepulver produceres der, i modsætning til med natron, ikke soda.

Det engelske ord for natron er baking soda, men det fejloversættes ofte til bagepulver (baking powder).

Kilder 

Hævemidler
Holtug

Holtug er en lille landsby på Sydsjælland med  i Holtug Sogn (Tryggevælde Provsti) på Stevns. Nord for byen ligger Holtug Kirke. Landsbyen hører til Stevns Kommune og og er beliggende i Region Sjælland. Beboerne har dannet foreninger for fårelaug, fredagsbar og folkekøkken.

Landsbyens historie 
Holtug nævnes 1261 (Holthøiæ). En Ib Jepsen nævnes 1470 og 1474 i Holtug.

I 1600-tallet lå her en forvaltergård, som tilhørte dronning Charlotte Amalie. Dens jorder kunne i 1687 efter kongelig resolution lægges under Gjorslev.

En rytterskole blev opført 1723 og afhændet til Gjorslev gods 1743.

Landsbyen blev udskiftet i 1786.

Omkring 1870 dannede Hans Hansen ved sammenlægning af fire gårde Holtuggård øst for byen.

Den ombyggede skolebygning benyttes i dag som forsamlingshus. En ny skole blev opført 1889; den er nedlagt.

Demografi 
Pr. 1. januar, medmindre andet er angivet

Kilder 
 Trap, J. P. Danmark. Præstø Amt. Bind IV, 5. udg., 1955.

Byer i Stevns Kommune
Sverker Karlsson den ældre

Sverker Karlsson den Ældre (død 25. december 1156) var konge af Östergötland og Svealand. Han kaldes for den Ældre’ for at adskille ham fra sønnesønnen Sverker Karlsson den yngre. Han blev konge af Sverige omkring 1130 og erobrede Västergötland fra dets danske tronprætendent Magnus den Stærke (søn af kong Niels). Han regerede i 26 år, men til trods for det er det kun lidt, vi ved om ham. Han bidrog til, at klostrene Alvastra, Nydala og Varnhem blev grundlagt.

Biografi
Der er mange usikre informationer om Sverker den Ældre. I henhold til Vestgötalovens kongeliste fra omkring 1240, hed hans far «Cornube» og var fra Östergötland. Flere mere eller mindre løse informationer om farens navn som «Kol» cirkulerer i den historiske litteratur. Et rent mytisk indslag er for eksempel, at faren skulle have været Erik Årsæl. En russisk krønike nævner, at han foretog et mislykket korstog i øst.

Sverker den Ældre har givet navn til Sverkerslægten. Han blev først anerkendt som konge af Östergötland og derefter som konge af Sverige fra ca 1130 til 1156. 

Han var først gift med Ulvhild Håkonsdatter fra Norge, som var en viljestærk enke efter Inge den yngre. Giftermålet med Ulvhild skabte stærke bånd mellem Sverker og Norge, og desuden knyttede han sig til Inge den Yngres slægt. Derefter giftede han sig med Rikissa af Polen, tidligere gift med den danske Magnus den Stærke, og med dette giftermål blev han accepteret som konge også i Västergötland.

I 1150'erne skal Sverker være kommet i krig med Danmark. Til alt held for Sverker magtede smålændingene at slå angrebet fra kong Svend Grathe tilbage, og derefter vende konflikten i en sådan grad, at han fik den danske tronprætendent Knud Magnusson (Knud 5.) indsat som konge i Danmark 1154. To år efter blev kong Knud i 1156 gift med en af hans døtre med Rikissa.

Sverker den Ældre skal være blevet dræbt af sine egne hirdmænd på vej til julefest i Västra Tollstads kirke i 1156. Mordet blev betragtet som en særdeles chokerende begivenhed, selv i middelalderen. Han blev begravet i Alvastra. Den, som stod bag mordet, var muligvis den danske prins og tronprætendent Magnus Henriksson.

Tjek fødselsår
Regenter fra Sverige
Fyrster fra middelalderen
Svenskere i 1100-tallet
Hush

Hush er en dansk popduo der har eksisteret siden 1997, duoen består af sangeren Dorthe Gerlach og guitaristen Michael Hartmann.
Gruppens debutalbum, A Lifetime, udkom i 2004. Siden har de udgivet fire albums, hvoraf det seneste, Sand, udkom i 2018.

Duoen har været nomineret til adskillige Danish Music Awards.

Historie 
Michael Hartmann har en fortid som musiker for Marie Frank, men fik i 1997 lyst til at arbejde med egne ideer. Han fik kontakt med Dorthe Gerlach, og de dannede i første omgang en gruppe med tre andre musikere, som spillede mere tempofyldt og rocket musik, end de senere er blevet kendt for. Gruppen havde hjemme i Randers, men efter tre år blev de to enige om at satse på en mere nøgen og inderlig musik, og de flyttede til København. Her forsøgte de i længere tid at få en pladekontrakt, men på trods af de fik nummeret "If I Was" med på soundtracket til filmen Monas verden i 2001, og det blev Ugens Uundgåelige på P3, havde duoen ikke held med at få en kontrakt.

Duoen besluttede sig for at tage til en showcase i London i 2002, hvor de spillede for en række engelske branchefolk. En konsekvens af dette blev, at de fik en engelsk manager. I begyndelsen af 2003 drog de til Nashville for at udveksle ideer med amerikanske sangskrivere, og dette bekræftede dem i, at de havde et særligt musikalsk udtryk. Endnu en showcase i London gav fine anmeldelser i den engelske musikpresse, og omsider fik de kontrakt med pladeselskabet Universal. I 2004 udkom omsider det første album, A Lifetime, der gav guldplade for et salg på over 20.000 eksemplarer i Danmark. 

Siden har gruppen turneret meget i Danmark samt forskellige andre lande, herunder Canada. Gruppen har også spillet som opvarmning for Turin Brakes og Stephen Fretwell i 2005 samt Jamie Cullum i 2006.

I 2005 indgik duoen en aftale med bilfirmaet VW om brugen af sangen "Lovestruck" fra det første album i reklamefilm over hele Europa.

Musikken 
Gruppens musik er præget af simpel instrumentering, der akkompagnerer Dorthe Gerlachs stemme. Sangene adskiller sig en del fra andre danske navnes sange midt i 2000'erne med melankoli uden at være hulkende. Gruppen adskiller sig også fra andre navne ved at bruge instrumenter, der er utraditionelle i popmusik, så som mandolin, banjo og mellotron.

Diskografi

Studiealbum

Livealbum
Live I Koncertsalen – Med DRs Underholdningsorkester (2012)

Hæder 
Gruppen fik ved Danish Music Awards i 2005 nomineringer i ikke mindre end fem kategorier, dog uden at vinde.

De vandt endvidere den europæiske Border Breaker-pris i 2005 som en af de europæiske kunstnere, hvis debutalbum har solgt mest i EU uden for eget land.

Referencer

Eksterne henvisninger 
 Hushs officielle hjemmeside
 Hush på Discogs

 
Musikgrupper fra 1997
27 (tal)

27 er et ulige heltal og det naturlige tal, som kommer efter 26 og efterfølges af 28.

Matematik 
 Syvogtyve er et kubiktal, 3×3×3 = 33 = 27; ( = 3 )

Andet 
 27 er atomnummeret på grundstoffet kobolt

Bestemte tal
Steen Stig Lommer

Steen Stig Lommer (født 26. august 1960 i København) er en dansk skuespiller og teaterchef.

Han er søn af skuespilleren og teaterchefen Stig Lommer samt skuespillerinden og teaterchefen Lone Hertz.

Blandt hans opgaver på film/tv kan nævnes barndomsvennen i novellefilmen Pigen med de grønne øjne (1994) og Uffe Spage Andersen i Alletiders Nisse (1995). Mest kendt er han nok for sin rolle i Ørnen (2004–06).

Steen er også med i julekalenderen Julestjerner hvor han spiller Bjarne betjent, som også er Bjarne brugs.

Steen er desuden fætter til Anders Peter Bro, Nicolas Bro og Laura Bro, samt nevø til Helle Hertz og Tony Rodian, som alle er uddannede skuespillere.

Han er siden 2004 teaterchef på Grønnegårds Teatret.

Filmografi 
 Walter og Carlo - yes det er far (1986) – Arnold
 Århus by Night (1989) – Bruun
 Superdame (Tv-film) – (1991) – Købmand
 Den store badedag (1991) – Blikkenslager
 Nattevagten (1994) – Chef
 Davids bog (1996) – Mand på kontor
 Ørnens øje (1997) – Stormand
 Når mor kommer hjem (1998) – Aftenvagt
 Albert (1998) – Diamantmanden
 Pizza King (1999) – Walther
 Manden bag døren (2003) – Politimand
 Afgrunden (2004) – Urban Gad
 Unge Andersen (2005) – Oehlenschläger
 Opbrud (2005) – David
 Deadline (2005) – Mogens
 Drømmen (2006) – Lærer Olsen
 Supervoksen (2006) – Buschauffør
 Hjemve (2007) – Missionær
 Kollegiet (2007) – Katrines far
 Se min kjole (2009) – Pervers forretningsmand
 Kapgang (2014)
 Mennesker bliver spist (film fra 2015)

Tv-serier 
 Een gang strømer..., afsnit 1 (1987) – Henrik Gårdboe-Jensen
 Superdame – Købmand
 Mørklægning (miniserie) (1992) – Frandsen, fotograf
 Alletiders nisse (1995) (julekalender) – Uffe Spage Andersen
 Karrusel, afsnit 3 (1998) – Klient 1
 Pas på mor (1998-1999) – Morten
 Taxa, afsnit 56 (1999) – Husværten
 Finn'sk fjernsyn (1999) – Forskellige roller
 Edderkoppen (2000) – Carlo
 Rejseholdet, afsnit 20 (2002) – Henning
 Krøniken, afsnit 10 (2004) – Volmer Sørensen
 Forsvar, afsnit 18-21 (2004) – Svend Jarner
 Ørnen (2004-2006) – Villy Frandsen
 Sommer, afsnit 5 (2008) – Torben
 Pagten (2009) – Poul
 Julestjerner (2012) – Bjarne

Referencer

Eksterne henvisninger 
 

Personer fra København
Skuespillere fra Danmark
Teaterledere fra Danmark
Personer i Kraks Blå Bog
Modtagere af Teaterpokalen
Danskere i 1900-tallet
Danskere i 2000-tallet